Neuvoston 22 päivänä lokakuuta 1999 Euroopan yhteisöjen perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 42/1999 Euroopan parlamentin ja neuvoston asetuksen antamiseksi ympäristöalan rahoitusvälineestä (LIFE)



Virallinen lehti nro C 346 , 02/12/1999 s. 0001



Neuvoston 22 päivänä lokakuuta 1999 vahvistama YHTEINEN KANTA (EY) N:o 42/1999 Euroopan parlamentin ja neuvoston asetuksen (EY) N:o .../1999 antamiseksi ympäristöalan rahoitusvälineestä (LIFE) (1999/C 346/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen(1), ottavat huomioon sosiaali- ja talouskomitean lausunnon(2), ottavat huomioon alueiden komitean lausunnon(3), ja noudattavat perustamissopimuksen 251 artiklassa määrättyä menettelyä(4), sekä katsovat seuraavaa: 1) Ympäristöalan rahoitusvälineen perustamisesta (LIFE) annettiin 21 päivänä toukokuuta 1992 neuvoston asetus (ETY) N:o 1973/92(5), jotta edistettäisiin yhteisön ympäristöpolitiikan ja ympäristölainsäädännön täytäntöönpanoa ja kehittämistä. 2) Neuvoston asetusta (ETY) N:o 1973/92 muutettiin merkittävästi asetuksella (EY) N:o 1404/96(6). Jotta edelleen edistettäisiin yhteisön ympäristöpolitiikan ja ympäristölainsäädännön täytäntöönpanoa, ajantasaistamista ja kehittämistä, erityisesti ympäristöasioiden sisällyttämistä muihin politiikan osa-alueisiin, ja jotta edistettäisiin kestävää kehitystä yhteisössä, asetusta (ETY) N:o 1973/92 olisi muutettava, ja tässä yhteydessä se olisi selkeyden vuoksi kokonaisuudessaan kirjoitettava uudelleen ja korvattava tällä direktiivillä. 3) Ympäristön rahoitusväline (LIFE) toteutetaan vaiheittain, ja sen toinen vaihe päättyy 31 päivänä joulukuuta 1999. 4) Koska LIFE-tuella on ollut myönteinen vaikutus yhteisön ympäristöpolitiikan tavoitteiden toteutumiseen, olisi toteutettava kolmas, viiden vuoden mittainen vaihe, joka päättyy 31 päivänä joulukuuta 2004 asetuksen (ETY) N:o 1973/92 14 artiklan mukaisesti. 5) LIFE-tuki olisi vahvistettava uudelleen muita yhteisön välineitä täydentävänä erityisrahoitusvälineenä, ilman että LIFE-tuen toimia kuitenkaan rajoitetaan alueille, joita muut yhteisön rahoitusvälineet eivät kata. 6) LIFE-tuen eri menettelyjen tehokkuutta ja avoimuutta olisi parannettava määrittelemällä selkeästi ne kolme osaa, joista rahoitusväline muodostuu. 7) On tarpeen taata LIFE-tuen nojalla toteutettujen toimien tehokas seuranta ja arviointi. 8) LIFE-tuesta toisen vaiheen aikana saadut kokemukset ovat osoittaneet, että on tarpeen keskittää voimia määrittelemällä tarkemmin ne toiminta-alueet, joille voidaan myöntää yhteisön rahoitustukea, yksinkertaistaa hallintoa ja parantaa tietojen levittämistä kokemuksista, saavutetuista tuloksista ja niiden pitkäaikaisvaikutuksista, jotta edistettäisiin näiden tulosten levittämistä. 9) Yhteisön ympäristöpolitiikan kehittämisessä on otettava huomioon saavutetut tulokset ja saadut kokemukset LIFE-tuen puitteissa toteutetuista yksittäisistä toimista. 10) Olisi otettava huomioon eläinten muuttoreitit ja puskurivyöhykkeiden asema Natura 2000:n täytäntöönpanoa edistävien hankkeiden yhteydessä. 11) Valmistelevien hankkeiden olisi kohdistuttava uusiin yhteisön ympäristötoimiin ja välineisiin sekä/tai ympäristölainsäädännön ja -politiikkojen ajantasaistamiseen. 12) Euroopan yhteisön ympäristöön ja kestävään kehitykseen liittyvää politiikkaa ja toimintaa koskevan ohjelman "Kohti kestävää kehitystä" tarkistamisesta 24 päivänä syyskuuta 1998 tehdyssä Euroopan parlamentin ja neuvoston päätöksessä N:o 2179/98 EY(7) asetetaan yhteisön päätavoitteiksi teollisuuden ympäristötietoutta edistävien ohjelmien kehittäminen erityisesti pienissä ja keskisuurissa yrityksissä (pk-yritykset) ja pidetään niiden ongelmia tärkeimpinä teknisinä ja taloudellisina esteinä ympäristön kannalta puhtaiden teknologioiden kehittämisessä. 13) Ympäristön LIFE-tuen puitteissa ehdotetun rahallisen tuen vaikutukset työllisyyteen olisi otettava huomioon, kun siihen on aihetta. 14) Teknisiä avustustoimia tarvitaan voimavarojen ja hallintorakenteiden luomiseksi ympäristöalalla niissä Välimeren ja Itämeren rannikon kolmansissa maissa, jotka eivät kuulu assosiaatiosopimukset Euroopan yhteisön kanssa tehneisiin Keski- ja Itä-Euroopan maihin. 15) Yhteisön ja jäsenvaltioiden ja Euroopan unionin jäsenyyttä hakeneiden Keski- ja Itä-Euroopan maiden välisissä Eurooppa-sopimuksissa määrätään näiden valtioiden osallistumisesta yhteisön ohjelmiin erityisesti ympäristöalalla. 16) Vaikka edellä mainittujen Keski- ja Itä-Euroopan maiden olisi itse vastattava osallistumisestaan aiheutuvista kustannuksista, yhteisö voi tarvittaessa erityistapauksissa ja Euroopan unionin yleiseen talousarvioon sovellettavien sääntöjen sekä asianomaisten assosiaatiosopimusten mukaisesti päättää asianomaisen maan kansallista osuutta täydentävästä panoksesta. 17) Myös muut Euroopan unionin jäsenyyttä hakeneet valtiot voivat silloin kun ne osallistuvat LIFE-rahoitusvälineen rahoitukseen, osallistua sen toimintaan samoin edellytyksin kuin Euroopan unionin jäsenyyttä hakeneet Keski- ja Itä-Euroopan maat. 18) Kolmansien maiden suorittamat rahoitusosuudet ovat kulloinkin kyseessä olevalle välineelle tarkoitettuja varoja, ja ne kirjataan sellaisenaan vastaavaan menoja koskevaan kohtaan. 19) Olisi vahvistettava valintamekanismit, joiden avulla yhteisön rahoitusosuutta voidaan mukauttaa tuettavan hankkeen ominaispiirteiden mukaisesti. Suuntaviivoilla olisi edistettävä esittelytoiminnan ja yhteisön ympäristöpolitiikan pääperiaatteiden välistä synergiaa kestävän kehityksen saavuttamiseksi. 20) Olisi perustettava komitea avustamaan komissiota tämän asetuksen täytäntöönpanossa. Koska tämän säädöksen täytäntöönpanemiseksi tarpeelliset toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(8) 2 artiklassa tarkoitettuja laajakantoisia toimenpiteitä, näistä toimenpiteistä olisi päätettävä mainitun päätöksen 5 artiklassa säädetyn sääntelymenettelyn mukaisesti. 21) Tässä asetuksessa vahvistetaan kolmannen vaiheen koko keston ajaksi rahoituspuitteet, joita budjettivallan käyttäjän olisi pidettävä Euroopan parlamentin, neuvoston ja komission välisen 6 päivänä toukokuuta 1999 tehdyn toimielinten välisen sopimuksen(9) 33 kohdan mukaisena ensisijaisena ohjeena vuosittaisessa talousarviomenettelyssä. 22) Euroopan parlamentin ja neuvoston olisi komission ehdotuksen pohjalta tarkasteltava tarvetta jatkaa LIFE-rahoitusvälinettä kolmannen vaiheen jälkeen, OVAT ANTANEET TÄMÄN ASETUKSEN: 1 artikla Yleistavoite Perustetaan ympäristöalaa koskeva rahoitusväline, jäljempänä "LIFE-tuki". LIFE-tuen yleistavoite on edistää yhteisön ympäristöpolitiikan ja ympäristölainsäädännön täytäntöönpanoa, ajantasaistamista ja kehittämistä, erityisesti ympäristöasioiden sisällyttämiseksi muihin politiikan osa-alueisiin, sekä edistää kestävää kehitystä yhteisössä. 2 artikla Aihealueet ja yleiset edellytykset LIFE-tukeen kuuluu kolme aihealuetta, jotka ovat luonnon LIFE-tuki, ympäristön LIFE-tuki ja kolmansien maiden LIFE-tuki. LIFE-tuella rahoitettavien hankkeiden on täytettävä seuraavat yleiset edellytykset: a) hankkeiden on oltava yhteisön etua koskevia siten, että niillä edistetään merkittävästi 1 artiklassa määritellyn yleistavoitteen saavuttamista; b) hankkeiden toteuttajien on oltava teknisesti ja taloudellisesti luotettavia; c) hankkeiden on oltava teknisesti sekä aikataulun ja talousarvion osalta toteuttamiskelpoisia, ja niiden on oltava kustannustehokkaita. Etusija voidaan antaa monikansallisille hankkeille silloin, kun näiden avulla päästään todennäköisesti paremmin tavoitteisiin, ottaen huomioon toteuttamiskelpoisuus ja kustannukset. 3 artikla Luonnon LIFE-tuki 1. Luonnon LIFE-tuen erityistavoitteena on edistää luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY(10) ja luontotyyppien ja luonnonvaraisen eläimistön ja kasviston suojelusta 21 päivänä toukokuuta 1992 annetun direktiivin 92/43/ETY(11) täytäntöönpanoa sekä erityisesti viimeksi mainitulla direktiivillä perustetun Natura 2000 -verkoston muodostamista. 2. Seuraaville toimille voidaan myöntää luonnon LIFE-tukea: a) luonnonsuojeluhankkeet, jotka edistävät 1 kohdassa määritellyn erityistavoitteen saavuttamista sekä luontotyyppien ja/tai luonnonvaraisten lajien kantojen suotuisan suojelun tason säilyttämistä tai ennalleen saattamista direktiivin 92/43/ETY mukaisesti; b) liitännäistoimenpiteet, jotka edistävät 1 kohdassa määritellyn erityistavoitteen saavuttamista ja jotka ovat tarpeen i) sellaisten hankkeiden valmistelemiseksi, joiden toteuttamiseen osallistuu osapuolia useista jäsenvaltioista ("starter"); ii) eri hankkeista saatujen kokemusten vaihtamiseksi hankkeiden välillä ("co-op"); iii) hankkeiden seuraamiseksi ja arvioimiseksi sekä niistä saatujen tulosten levittämiseksi, mukaan lukien hankkeet, joista päätettiin LIFE-tuen aikaisempien vaiheiden aikana ("assist"). 3. Rahoitustuki myönnetään hankkeiden yhteisrahoituksena. Tuen määrä voi olla enintään: a) 50 prosenttia luonnonsuojeluhankkeille ja 100 prosenttia liitännäistoimille; b) poikkeuksellisesti voidaan a alakohdassa säädettyä 50 prosentin määrää korottaa 75 prosenttiin sellaisille hankkeille, jotka koskevat direktiivissä 92/43/ETY tarkoitettujen ensisijaisten luontotyyppien tai ensisijaisten lajien suojelua taikka sellaisten lintulajien suojelua, joita direktiivin 79/409/ETY 16 artiklan nojalla perustettu komitea pitää luonnon LIFE-tuen ensisijaisina rahoituskohteina. 4. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hanke koskee useampaa kuin yhtä jäsenvaltiota, ehdotuksen toimittaa se jäsenvaltio, jossa hankkeen yhteensovittamisesta vastaava elin sijaitsee. Ehdotukset on toimitettava komissiolle vuosittain ennen 31 päivää lokakuuta. Komissio päättää ehdotuksista 7 kohdan mukaisesti ennen seuraavan vuoden huhtikuun 30 päivää. Vuotta 2000 koskevat ehdotukset on toimitettava komissiolle ennen 31 päivää maaliskuuta 2000. Komissio päättää näistä ehdotuksista 7 kohdan mukaisesti ennen 31 päivää lokakuuta 2000. 5. Ehdotuksille voidaan myöntää rahoitustukea 7 kohdan mukaisesti ainoastaan, jos ne täyttävät 2 artiklan ja tämän artiklan 2 kohdan a alakohdan vaatimukset sekä seuraavat edellytykset: a) ne ovat jäsenvaltioiden Euroopassa olevalla alueella toteutettavia hankkeita, jotka koskevat i) jonkin jäsenvaltion direktiivin 92/43/ETY 4 artiklan nojalla ehdottamaa aluetta; tai ii) direktiivin 79/409/ETY 4 artiklan nojalla luokiteltua aluetta; tai iii) direktiivin 92/43/ETY liitteissä II tai IV tai direktiivin 79/409/ETY liitteessä I mainittuja lajeja; b) ne ovat jäsenyyttä hakeneissa maissa toteutettavia hankkeita, joihin sovelletaan 6 artiklaa ja jotka koskevat: i) kansainvälisesti merkittävää aluetta, jolla esiintyy direktiivin 92/43/ETY liitteessä I mainittu luontotyyppi tai liitteessä II mainittu laji, tai sellainen luontotyyppi tai laji, jota ei esiinny Euroopan yhteisön alueella mutta joka mainitaan Bernin yleissopimuksen asiaa koskevissa päätöslauselmissa erityisiä suojelutoimia tarvitsevana lajina; tai ii) kansainvälisesti merkittävää aluetta, jolla esiintyy direktiivin 79/409/ETY liitteessä I mainittu lintulaji tai Euroopan yhteisön alueella esiintyvä muuttolintulaji tai sellainen lintulaji, jota ei esiinny Euroopan yhteisön alueella mutta joka mainitaan Bernin yleissopimuksen asiaa koskevissa päätöslauselmissa erityisiä suojelutoimia tarvitsevana lajina; tai iii) direktiivin 92/43/ETY liitteessä II tai liitteessä IV mainittua lajia tai direktiivin 79/409/ETY liitteessä I mainittua lajia tai sellaista lajia, jota ei esiinny Euroopan yhteisön alueella mutta joka mainitaan Bernin yleissopimuksen liitteessä I tai liitteessä II. 6. Komissio toimittaa jäsenvaltioille yhteenvedon vastaanotetuista ehdotuksista. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 7. Hankkeet, jotka otetaan huomioon myönnettäessä luonnon LIFE-tukea, käsitellään 11 artiklassa säädetyn menettelyn mukaisesti. Tässä kohdassa tarkoitetaan komitealla direktiivin 92/43/ETY 20 artiklassa tarkoitettua komiteaa. Komissio tekee jäsenvaltioille osoitetun hyväksyttyjä hankkeita koskevan puitepäätöksen, ja edunsaajille lähetetään yksittäiset päätökset, joissa vahvistetaan rahoitustuen määrä, rahoitusta koskevat menettelyt ja valvonta sekä hyväksyttyä hanketta koskevat erityiset tekniset ehdot. 8. Komission aloitteesta a) 2 kohdan b alakohdan i ja ii alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö sen jälkeen kun direktiivin 92/43/ETY 21 artiklassa mainittua komiteaa on kuultu. Jäsenvaltiot voivat tehdä ehdotuksia liitännäistoimenpiteistä komissiolle; b) 2 kohdan b alakohdan iii alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö. Kaikki kiinnostuksenilmaisupyynnöt julkaistaan Euroopan yhteisöjen virallisessa lehdessä, jossa vahvistetaan erityiset edellytykset, jotka toimien on täytettävä. 4 artikla Ympäristön LIFE-tuki 1. Ympäristön LIFE-tuen erityisenä tavoitteena on edistää innovatiivisten ja integroitujen tekniikoiden ja menetelmien kehittämistä ja yhteisön ympäristöpolitiikan kehittämistä edelleen. 2. Seuraaville hankkeille ja/tai toimenpiteille voidaan myöntää ympäristön LIFE-tukea: a) esittelyhankkeet, jotka edistävät 1 kohdassa määritellyn tavoitteen saavuttamista ja joissa - sisällytetään ympäristö- ja kestävän kehityksen näkökohdat maankäytön kehittämiseen ja suunnitteluun, mukaan lukien kaupunki- ja rannikkoalueet, tai - minimoidaan taloudellisten toimintojen ympäristövaikutuksia ennalta ehkäisevin toimin, tai - ehkäistään ennalta jätteen syntymistä, käytetään uudelleen, hyödynnetään ja kierrätetään kaikenlaista jätettä ja varmistetaan jätevirtojen järkevä hallinta, tai - vähennetään tuotteiden ympäristövaikutuksia tarkastelemalla niiden tuotantoa, jakelua, kulutusta ja loppukäsittelyä kokonaisvaltaisesti, mukaan lukien ympäristöystävällisten tuotteiden kehittäminen; b) hankkeet, joilla valmistellaan yhteisön uusien ympäristöalan toimien ja välineiden kehittämistä ja/tai ympäristölainsäädännön ja -politiikkojen saattamista ajan tasalle; c) liitännäistoimenpiteet, jotka ovat tarpeen i) tietojen levittämiseksi eri hankkeiden välillä kokemusten vaihtamiseksi; ii) LIFE-rahoitusvälineen tämän soveltamisvaiheen sekä kahden ensimmäisen vaiheen aikana toteutettujen toimien arvioinnissa, seurannassa ja edistämisessä sekä näistä toimista saatuihin kokemuksiin liittyvien tietojen levittämisessä ja näillä toimilla saavutettujen tulosten välittämisessä edelleen. 3. Rahoitustuki myönnetään hankkeiden yhteisrahoituksena. Merkittäviä nettotuloja tuottaville hankkeille yhteisön rahoitustuki on enintään 30 prosenttia hankkeen tukikelpoisista kustannuksista. Tällaisessa tapauksessa edunsaajan rahoitusosuuden on oltava vähintään yhtä suuri kuin yhteisön tuki. Kaikille muille hakijoille yhteisön rahoitustuki on enintään 50 prosenttia hankkeen tukikelpoisista kustannuksista. Liitännäistoimenpiteille yhteisön rahoitustuki on enintään 100 prosenttia näiden toimien kustannuksista. 4. Komissio laatii 11 artiklassa säädetyn menettelyn jälkeen esittelyhankkeille suuntaviivat, jotka julkaistaan Euroopan yhteisöjen virallisessa lehdessä. Suuntaviivoilla edistetään esittelytoimien ja yhteisön ympäristöpolitiikan perusperiaatteiden yhteisvaikutusta kestävän kehityksen toteuttamiseksi. 5. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hanke koskee useampaa kuin yhtä jäsenvaltiota, ehdotuksen toimittaa se jäsenvaltio, jossa hankkeen yhteensovittamisesta vastaava elin sijaitsee. Ehdotukset on toimitettava komissiolle vuosittain ennen 31 päivää tammikuuta. Komissio tekee ehdotuksista päätöksen 10 kohdan mukaisesti ennen heinäkuun 31 päivää. Vuotta 2000 koskevat ehdotukset on toimitettava komissiolle ennen 31 päivää maaliskuuta 2000. Komissio päättää näistä ehdotuksista 10 kohdan mukaisesti ennen 31 päivää lokakuuta 2000. 6. Ehdotuksille voidaan myöntää rahoitustukea 10 kohdan mukaisesti ainoastaan, jos ne täyttävät 2 artiklan ja tämän artiklan 2 kohdan a alakohdan vaatimukset sekä seuraavat edellytykset: a) toimien on tarjottava ratkaisuja johonkin yhteisössä hyvin usein ilmenevään tai joidenkin jäsenvaltioiden kannalta merkittävään ongelmaan; b) toimien on oltava teknisesti tai sovellettavan menetelmän osalta innovatiivisia; c) toimien on oltava esimerkinomaisia ja tuotava edistystä nykytilanteeseen verrattuna; d) toimien on edistettävä ympäristönsuojelulle suotuisien käytäntöjen, teknologioiden ja/tai tuotteiden levittämistä ja mahdollisimman laajaa käyttöä; e) toimilla on pyrittävä kehittämään ja välittämään edelleen sellaista osaamista, jota voidaan käyttää samanlaisissa tai samankaltaisissa tilanteissa; f) toimien on edistettävä ympäristöalan yhteistyötä; g) toimien odotettavissa olevan kustannus-hyötysuhteen on oltava ympäristön kannalta tyydyttävä; h) toimien on edistettävä ympäristönäkökohtien huomioon ottamista kaikessa keskeiseltä päämäärältään taloudellisessa ja sosiaalisessa toiminnassa. Ehdotusten tarkastelussa olisi tarvittaessa otettava myös huomioon niiden työllisyysvaikutukset. 7. Seuraavat kustannukset eivät ole tukikelpoisia: a) maanostot; b) tutkimukset, jotka eivät suoranaisesti liity rahoitettavien hankkeiden tavoitteisiin; c) suuriin infrastruktuureihin tehtävät investoinnit tai sellaiset rakenteelliset investoinnit, jotka eivät ole innovatiivisia, mukaan lukien teollisessa mittakaavassa jo vakiintuneet toimet; d) tutkimusta ja teknologista kehittämistä koskevat toimet. 8. Komission aloitteesta a) 2 kohdan b alakohdan ja 2 kohdan c alakohdan i alakohdan nojalla rahoitettavista hankkeista julkaistaan kiinnostuksenilmaisupyyntö sen jälkeen kun 11 artiklassa mainittua komiteaa on kuultu. Jäsenvaltiot voivat tehdä komissiolle ehdotuksia 2 kohdan b alakohdan nojalla rahoitettavista hankkeista; b) 2 kohdan c alakohdan ii alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö. Kaikki kiinnostuksenilmaisupyynnöt julkaistaan Euroopan yhteisöjen virallisessa lehdessä, jossa vahvistetaan erityiset edellytykset, jotka toimien on täytettävä. 9. Komissio toimittaa jäsenvaltioille yhteenvedon 2 kohdan a ja b alakohdan nojalla vastaanottamiensa ehdotusten pääkohdista ja sisällöstä. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 10. Hankkeet, jotka otetaan huomioon myönnettäessä rahoitustukea, käsitellään 11 artiklassa säädetyn menettelyn mukaisesti. 11. Komissio tekee jäsenvaltioille osoitetun hyväksyttyjä hankkeita koskevan puitepäätöksen, ja edunsaajille lähetetään yksittäiset päätökset, joissa vahvistetaan rahoitustuen määrä, rahoitusta koskevat menettelyt ja valvonta sekä hyväksyttyä hanketta koskevat erityiset tekniset ehdot. 5 artikla Kolmansien maiden LIFE-tuki 1. Kolmansien maiden LIFE-tuen erityisenä tavoitteena on edistää ympäristöalalla sekä ympäristöpolitiikan ja ympäristöpoliittisten toimintaohjelmien kehittämisessä tarvittavien voimavarojen ja hallintorakenteiden luomista sellaisissa Välimeren ja Itämeren rannikon kolmansissa maissa, jotka eivät kuulu assosiaatiosopimukset Euroopan yhteisön kanssa tehneisiin ja 6 artiklan 1 kohdassa tarkoitettuihin Keski- ja Itä-Euroopan maihin. 2. Seuraaville toimille voidaan myöntää kolmansien maiden LIFE-tukea: a) teknisen avun hankkeet, jotka edistävät 1 kohdassa määritellyn tavoitteen saavuttamista; b) liitännäistoimenpiteet, jotka ovat tarpeen LIFE-rahoitusvälineen tämän soveltamisvaiheen sekä kahden ensimmäisen vaiheen aikana toteutettujen toimien arvioinnissa, seurannassa ja edistämisessä, kokemusten vaihtamiseksi hankkeista sekä saatuihin kokemuksiin ja saavutettuihin tuloksiin liittyvien tietojen levittämiseksi. 3. Rahoitustuki myönnetään hankkeiden ja liitännäistoimenpiteiden yhteisrahoituksena. Yhteisön rahoitustuki on enintään 70 prosenttia 2 kohdan a alakohdassa tarkoitettujen hankkeiden kustannuksista ja enintään 100 prosenttia 2 kohdan b alakohdassa tarkoitettujen liitännäistoimenpiteiden kustannuksista. 4. Kolmansien maiden asianomaisten viranomaisten on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hanke koskee useampaa kuin yhtä maata, ehdotuksen toimittaa joko se maa, jossa hankkeen yhteensovittamisesta vastaava elin sijaitsee, tai kyseisellä maantieteellisellä alueella ympäristön suojelemiseksi toimiva kansainvälinen järjestö. Ehdotukset on toimitettava komissiolle vuosittain ennen 31 päivää tammikuuta. Komissio tekee hakemuksista päätöksen 7 kohdan mukaisesti ennen heinäkuun 31 päivää. Vuotta 2000 koskevat ehdotukset on toimitettava komissiolle ennen 31 päivää maaliskuuta 2000. Komissio päättää näistä ehdotuksista 7 kohdan mukaisesti ennen 31 päivää lokakuuta 2000. 5. Ehdotuksille voidaan myöntää rahoitustukea 7 kohdan mukaisesti ainoastaan, jos ne täyttävät 2 artiklan ja tämän artiklan 2 kohdan a alakohdan vaatimukset ja seuraavat edellytykset: a) toimien on oltava yhteisön edun mukaisia erityisesti siten, että niillä edistetään alueellisten ja kansainvälisten suuntaviivojen ja sopimusten täytäntöönpanoa; b) toimien on edistettävä kestävää kehitystä tukevan toimintatavan noudattamista kansainvälisellä, kansallisella tai alueellisella tasolla; c) toimien on tarjottava ratkaisuja alueella ja asianomaisella sektorilla esiintyviin merkittäviin ympäristöongelmiin. Ensisijaisina pidetään hankkeita, jotka edistävät rajat ylittävää, maidenvälistä tai alueellista yhteistyötä. 6. Komissio toimittaa jäsenvaltioille yhteenvedon kolmansien maiden toimittamien ehdotusten pääkohdista ja sisällöstä. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 7. Hankkeet, jotka otetaan huomioon myönnettäessä rahoitustukea, käsitellään 11 artiklan mukaisesti. Direktiivin 92/43/ETY 21 artiklan nojalla perustettua komiteaa kuullaan ennen luonnonsuojeluhankkeita koskevien päätösten tekemistä, sanotun kuitenkaan rajoittamatta 11 artiklassa säädetyn menettelyn noudattamista. Komissio tekee päätöksen valittuja hankkeita koskevasta luettelosta. 8. Komissio ja edunsaajat tekevät hyväksytyistä hankkeista sopimuksen, jossa vahvistetaan rahoitustuen määrä, rahoitusta koskevat menettelyt ja valvonta sekä kaikki hyväksyttyä hanketta koskevat erityiset tekniset ehdot. Luettelo hyväksytyistä ehdotuksista toimitetaan jäsenvaltioille. 9. Komission aloitteesta 2 kohdan b alakohdan nojalla rahoitettavista liitännäistoimenpiteistä Euroopan yhteisöjen virallisessa lehdessä julkaistaan kiinnostuksenilmaisupyyntö, jossa vahvistetaan erityiset edellytykset, jotka toimien on täytettävä. 6 artikla Euroopan unionin jäsenyyttä hakeneiden maiden osallistuminen 1. Euroopan unionin jäsenyyttä hakeneet Keski- ja Itä-Euroopan maat voivat saada LIFE-tukea näiden maiden kanssa tehdyissä assosiaatiosopimuksissa vahvistettujen edellytysten mukaisesti ja kutakin maata koskevan toimivaltaisen assosiaationeuvoston tekemän päätöksen mukaisesti. 2. Asianomaisen maan kansallisten viranomaisten on toimitettava komissiolle ehdotukset luonnon LIFE-tuella ja ympäristön LIFE-tuella rahoitettaviksi hankkeiksi 3 artiklan 4 kohdassa ja 4 artiklan 5 kohdassa säädettyihin määräaikoihin mennessä. Jos hanke koskee useampaa kuin yhtä maata, ehdotuksen toimittaa se maa, jossa hankkeen yhteensovittamisesta vastaava elin sijaitsee. 3. Ehdotukset, jotka täyttävät 2 artiklassa vahvistetut yleiset edellytykset ja 3 artiklan 5 kohdan b alakohdassa ja 4 artiklan 6 ja 8 kohdassa mainitut erityiset edellytykset, otetaan huomioon myönnettäessä yhteisön rahoitustukea. 4. Komissio toimittaa jäsenvaltioille yhteenvedon asianomaisten maiden viranomaisilta vastaanottamiensa ehdotusten pääkohdista ja sisällöstä. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 5. Hankkeet, jotka otetaan huomioon myönnettäessä LIFE-tukea, käsitellään joko 3 artiklan 7 kohdassa tai 11 artiklassa säädetyn menettelyn mukaisesti ehdotetun hankkeen tyypin mukaan. 6. Komissio ja edunsaajat tekevät hyväksytyistä hankkeista sopimuksen, jossa vahvistetaan rahoitustuen määrä, rahoitusta koskevat menettelyt ja valvonta sekä kaikki hyväksyttyyn toimeen liittyvät erityiset tekniset ehdot. Luettelo hyväksytyistä ehdotuksista toimitetaan jäsenvaltioille. 7. Kun muille Euroopan unionin jäsenyyttä hakeneille maille on vahvistettu 1 kohdassa tarkoitetut edellytykset ja säännökset, kyseiset maat voivat osallistua LIFE-rahoitusvälineeseen 2-6 kohdan säännösten mukaisesti. Tämän artiklan säännösten nojalla osallistuvat maat eivät voi osallistua 5 artiklan nojalla. 8. Edellä 1 ja 7 kohdassa tarkoitettujen maiden välineen yhteisrahoitukseen osoittamien määrärahojen vuosittainen jakautuminen julkaistaan Euroopan unionin yleisen talousarvion pääluokan III osan B liitteessä IV. 7 artikla Rahoitusvälineiden käytön johdonmukaisuus 1. Hankkeet, joita tuetaan rakennerahastoista tai muista yhteisön talousarvion rahoitusvälineistä, eivät voi saada tämän asetuksen mukaista rahoitustukea, sanotun kuitenkaan rajoittamatta 6 artiklassa säädettyjä, Euroopan unionin jäsenyyttä hakeneita maita koskevia edellytyksiä. 2. Komissio huolehtii, että tämän asetuksen puitteissa toteutetut toimet ja rakennerahastojen, tutkimusohjelmien, teknologian kehittämis- ja esittelyohjelmien tai muiden yhteisön rahoitusvälineiden puitteissa toteutetut toimet ovat keskenään johdonmukaisia. 8 artikla Kolmannen vaiheen kesto ja määrärahat 1. LIEE-tuki toteutetaan vaiheittain. Kolmas vaihe alkaa 1 päivänä tammikuuta 2000 ja päättyy 31 päivänä joulukuuta 2004. Kolmannen vaiheen täytäntöönpanoon tarkoitetut rahoituspuitteet kaudelle 2000-2004 vahvistetaan 613 miljoonaksi euroksi. 2. Tässä asetuksessa säädettyihin toimiin sidotut määrärahat sisällytetään Euroopan unionin yleisen talousarvion vuosittaisiin määrärahoihin. Budjettivallan käyttäjä hyväksyy kutakin varainhoitovuotta varten käytettävissä olevat määrärahat rahoitusnäkymien mukaisesti. 3. Varat jaetaan eri toimenpiteiden kesken seuraavasti: a) 47 prosenttia 3 artiklassa tarkoitetuille toimille; b) 47 prosenttia 4 artiklassa tarkoitetuille toimille; c) 6 prosenttia 5 artiklassa tarkoitetuille toimille. Liitännäistoimenpiteisiin voidaan käyttää enintään 5 prosenttia käytettävissä olevista määrärahoista. 9 artikla Hankkeiden seuranta 1. Rahoituksen saajan on toimitettava komissiolle ja pyynnöstä asianomaiselle jäsenvaltiolle kertomuksia LIFE-rahoitustukea saaneen hankkeen teknisestä ja taloudellisesta etenemisestä. Jäsenvaltioille lähetettävät kertomukset voidaan toimittaa yhteenvedon muodossa. Loppukertomus on samoin toimitettava komissiolle ja asianomaiselle jäsenvaltiolle kolmen kuukauden kuluessa hankkeen päättymisestä. Komissio päättää kertomusten muodosta ja sisällöstä. Kertomusten on perustuttava fyysisiin ja taloudellisiin indikaattoreihin, jotka on määritelty joko hankkeiden hyväksymisestä tehdyssä komission päätöksessä tai edunsaajien kanssa tehdyssä sopimuksessa tai yleissopimuksessa. Indikaattoreiden on oltava sellaisia, että niillä voidaan kuvata toimien edistymistä ja tietyn määräajan kuluessa saavutettavia tavoitteita. 2. Komission virkamiehet ja muut henkilökuntaan kuuluvat voivat tehdä LIFE-tuella rahoitetuissa hankkeissa tarkastuksia paikalla, myös pistokokein, sanotun kuitenkaan rajoittamatta tilintarkastustuomioistuimen yhdessä kansallisten toimivaltaisten tilintarkastusviranomaisten kanssa harjoittamaa perustamissopimuksen 248 artiklan mukaista tarkastusta tai 279 artiklan c alakohdan mukaista valvontaa. Ennen paikalla suoritettavaa tarkastusta komissio ilmoittaa tästä asianomaiselle edunsaajalle ja jäsenvaltiolle lukuun ottamatta tilanteita, joissa on aihetta epäillä petosta ja/tai väärinkäyttöä. 3. Rahoitustuen saajan on pidettävä komission saatavilla kaikki asiakirjat toimiin liittyvistä menoista viiden vuoden ajan alkaen toimia koskevan viimeisen maksun suorittamisesta. 4. Edellä 1 ja 2 kohdassa tarkoitettujen kertomusten ja pistokokeina suoritettujen tarkastusten perusteella komissio mukauttaa tarvittaessa alun perin myönnetyn rahoitustuen määrää, ehtoja tai maksuaikataulua. 5. Komissio toteuttaa kaikki muut tarvittavat toimenpiteet sen varmistamiseksi, että rahoitustukea saaneet hankkeet toteutetaan asianmukaisesti ja tämän asetuksen säännöksiä noudattaen. 10 artikla Yhteisön taloudellisten etujen suojaaminen 1. Komissio voi lykätä hankkeelle myönnetyn rahoitustuen suorittamista, vähentää tuen määrää tai periä sen takaisin, jos se havaitsee väärinkäytöksiä, tämän asetuksen, yksittäisten päätösten tai kyseessä olevan rahoitustuen myöntämistä koskevan sopimuksen säännösten noudattamatta jättäminen mukaan lukien, tai jos ilmenee, että hanketta on komission hyväksyntää pyytämättä muutettu huomattavasti tavalla, joka on ristiriidassa hankkeen luonteen tai täytäntöönpanoa koskevien ehtojen kanssa. 2. Jos määräaikoja ei noudateta tai jos jonkin hankkeen toteuttaminen ei edellytä kuin osaa myönnetystä taloudellisesta avustuksesta, komissio pyytää edunsaajaa esittämään komissiolle selvityksen asiasta tietyssä määräajassa. Jos edunsaaja ei anna tyydyttävää vastausta, komissio voi peruuttaa taloudellisen avustuksen loppuosan ja vaatia jo maksettujen erien palauttamista. 3. Kaikki perusteettomasti maksetut erät on palautettava komissiolle. Jos eriä ei palauteta kohtuullisessa ajassa, niihin voidaan lisäta viivästyskorko. Komissio päättää tämän kohdan soveltamista koskevista yksityiskohtaisista säännöistä. 11 artikla Komitea 1. Komissiota avustaa sääntelykomitea. 2. Jos tähän artiklaan viitataan, sovelletaan päätöksen 1999/468/EY 5 artiklassa säädettyä sääntelymenettelyä, ottaen huomioon päätöksen 8 artiklan säännökset. 3. Päätöksen 1999/468/EY 5 artiklan 6 kohdan mukainen määräaika on kolme kuukautta. 12 artikla LIFE-rahoitusvälineen kolmannen vaiheen arviointi sekä toiminnan jatkaminen 1. Komissio antaa viimeistään 30 päivänä syyskuuta 2003 Euroopan parlamentille ja neuvostolle kertomuksen tämän asetuksen täytäntöönpanosta, sen vaikutuksesta yhteisön ympäristöpolitiikan kehittämiseen ja määrärahojen käytöstä sekä tekee tarvittaessa ehdotukset mahdollisista muutoksista toiminnan jatkamiseksi kolmannen vaiheen jälkeen. 2. Euroopan parlamentti ja neuvosto päättävät viimeistään 1 päivänä heinäkuuta 2004 perustamissopimuksen mukaisesti neljännen vaiheen täytäntöönpanosta 1 päivästä tammikuuta 2005 alkaen. 13 artikla Neuvoston asetuksen (ETY) N:o 1973/92 kumoaminen 1. Kumotaan neuvoston asetus (ETY) N:o 1973/92, tämän kuitenkaan rajoittamatta mainitun asetuksen nojalla myönnettävästä rahoitustuesta tehtyjen päätösten tai sopimusten soveltamista. 2. Viittauksia kumottuun asetukseen pidetään viittauksina tähän asetukseen tämän asetuksen liitteessä olevan vastaavuustaulukon mukaisesti. 14 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 15, 20.1.1999, s. 4. (2) EYVL C 209, 22.7.1999, s. 14. (3) Lausunto annettu 16. syyskuuta 1999 (ei vielä julkaistu virallisessa lehdessä). (4) Euroopan parlamentin lausunto, annettu 14. huhtikuuta 1999 (EYVL C 219, 30.7.1999, s. 265), neuvoston yhteinen kanta, vahvistettu 22. lokakuuta 1999, ja Euroopan parlamentin päätös, tehty ... (ei vielä julkaistu virallisessa lehdessä). (5) EYVL L 206, 22.7.1992, s. 1. (6) EYVL L 181, 20.7.1996, s. 1. (7) EYVL L 275, 10.10.1998, s. 1. (8) EYVL L 184, 17.7.1999, s. 23. (9) EYVL C 172, 18.6.1999, s. 1. (10) EYVL L 103, 25.4.1979, s. 1, direktiivi sellaisena kuin se on viimeksi muutettuna direktiivillä 97/49/EY (EYVL L 223, 13.8.1997, s. 9). (11) EYVL L 206, 22.7.1992, s. 7, direktiivi sellaisena kuin se on viimeksi muutettuna direktiivillä 97/62/EY (EYVL L 305, 8.11.1997, s. 42). LIITE VASTAAVUUSTAULUKKO >TAULUKON PAIKKA> NEUVOSTON PERUSTELUT I JOHDANTO 1. Komissio esitti 10. joulukuuta 1998 EY:n perustamissopimuksen 130 s artiklan 1 kohtaan (uuden 175 artiklan 1 kohtaan) perustuvan asetusehdotuksen(1) ympäristöalan rahoitusvälineen (LIFE) perustamisesta annetun asetuksen N:o 1973/92 (ETY) muuttamisesta annetun asetuksen (EY) N:o 1404/96 uudelleenmuokkauksesta. 2. Euroopan parlamentti antoi lausuntonsa(2) ensimmäisessä käsittelyssä 14 päivänä huhtikuuta 1999. Tämän lausunnon perusteella komissio toimitti muutetun ehdotuksen(3) 16 päivänä kesäkuuta 1999. Talous- ja sosiaalikomitea antoi lausuntonsa(4) 26 päivänä toukokuuta 1999 ja alueiden komitea antoi lausuntonsa(5) 16 päivänä syyskuuta 1999. 3. Neuvosto vahvisti 22 päivänä lokakuuta 1999 yksimielisesti yhteisen kantansa. II TAVOITTEET 4. Tämä asetusehdotus koskee vielä pääasiallisesti esittelyhankkeita ja sen tarkoituksena on LIFE-tuen kahden ensimmäisen vaiheen aikana hankittujen kokemusten valossa parantaa LIFE II -tukea erityisesti seuraavien asioiden osalta: - välineen käyttö ympäristölainsäädännön täytäntöönpanossa ja kehittämisessä - rahoituskelpoisten toiminta-alojen tarkentaminen erottamalla kolme osa-aluetta: luonnon LIFE-tuki, ympäristön LIFE-tuki ja kolmansien maiden LIFE-tuki - kolmansia maita koskevien hankkeiden määrittely - hanketuloksista tiedottaminen ja niiden hyödyntäminen. III YHTEISEN KANNAN ERITTELY 5. Yleisiä huomautuksia Edellä esitetyt tavoitteet huomioon ottaen neuvosto on pyrkinyt kehittämään välineen, joka on riittävän joustava ja tehokas, jotta ne hankkeet, joilla edistetään tehokkaasti yhteisön ympäristöä ja kestävää kehitystä koskevan politiikan ja lainsäädännön täytäntöönpanoa, saavat parhaan mahdollisen hyödyn käytettävissä olevista varoista. Edellä olevien suuntaviivojen perusteella neuvosto on voinut hyväksyä sananmukaisesti, pääosin tai osittain, suurimman osan komission muutettuun ehdotukseensa sisällyttämistä Euroopan parlamentin tekemistä tarkistuksista sekä tarkistukset 45 ja 46. 6. Erityisiä huomautuksia (Ellei toisin mainita, jäljempänä viitataan yhteisen kannan tekstiin. Mahdollisimman järjestelmällisesti on huolehdittu siitä, että johdanto-osan kappaleiden sanamuoto on yhdenmukainen artiklojen sanamuodon kanssa välttämällä erityisesti johdanto-osan kappaleiden välistä päällekkäisyyttä). Seuraavassa neuvoston komission muutettuun ehdotukseen tekemät pääasialliset muutokset: 1 artikla Sanamuotoa on hieman muutetu, jotta kävisi selvemmin ilmi, että "täytäntöönpano, ajan tasalle saattaminen ja kehittäminen" koskevat yhtä lailla ympäristöpolitiikkaa kuin ympäristölainsäädäntöä. 2 artikla Neuvosto katsoi tarpeelliseksi tarkentaa, milloin voidaan antaa etusija monikansalliseen lähestymistapaan perustuville hankkeille, jotta vältyttäisiin siltä, että tällaiset hankkeet syrjäyttäisivät muut erityiset painopistealat, ja tätä varten neuvosto otti käyttöön toteuttamiskelpoisuutta ja kustannuksia koskevan perusteen. Neuvosto ei katsonut tarpeelliseksi tässä yleisiä perusteita määrittelevässä artiklassa eritellä yhteistyön eri tasoja (tarkistus 17 ja tarkistus 28), koska yhteistyö-ulottuvuus tulee esille useissa artikloissa. 3 artikla - 3 kohdan b alakohta: Hankkeissa tarkoitetut lintulajit, jotka voivat saada 75-prosenttista rahoitustukea, on ilmoitettu (sellaiset lintulajit, joita "lintudirektiivikomitea" pitää ensisijaisina) - 4 kohta: On lisätty vuoden 2000 hankkeiden toimittamista ja valintaa koskeva siirtymäsäännös. Samoin on tehty 4 artiklan 5 kohdassa ja 5 artiklan 4 kohdassa - 5 kohdan a alakohta: Johdanto-osan 10 kappaleessa kiinnitetään huomiota muuttoreitteihin ja puskurivyöhykkeisiin Natura 2000:n täytäntöönpanoa koskevien hankkeiden yhteydessä sen Euroopan parlamentin ja neuvoston päätöksen N:o 2179/98/EY määräysten mukaisesti, joka koskee "Kohti kestävää kehitystä" -nimisen viidennen toimintaohjelman tarkistamista - 5 kohdan b alakohta: "Lintudirektiivin" liitteitä ja Bernin yleissopimuksen päätöslauselmia koskevat viittaukset on tehty selvemmiksi - 8 kohta: Sanamuotoa on muutettu, jotta kävisi selvemmin ilmi, että yhteistyötä tai kokemusten vaihtoa koskevista liitännäistoimenpiteistä kuullaan asianomaista komiteaa ja että jäsenvaltiot voivat toimittaa näitä toimenpiteitä koskevia ehdotuksia. 4 artikla - 1 kohta: Kohta on muotoiltu uudelleen, jotta ympäristön LIFE-tuen erityistavoite kävisi ilmi ja jotta se erottuisi 2 kohdassa esitetyistä hankeluokista - 2 kohdan a kohdan ensimmäinen luetelmakohta: Maankäytöstä aiheutuvien ympäristöongelmien nykytilanteesta johtuen neuvosto ei pitänyt aiheellisena kaupunkialueiden ensisijaista esille tuomista, vaan piti parempana niiden asettamista rannikkoalueiden rinnalle ("... mukaan lukien kaupunki- ja rannikkoalueet") - 4 kohta: Kun otetaan huomioon suuntaviivojen suuri merkitys niin hankkeiden valmistelussa kuin niiden valinnassa 11 artiklassa tarkoitetun komitean lausunto ei pelkästään riitä, vaan on suositeltavaa ottaa käyttöön komiteamenettely kokonaisuudessaan - 6 kohdan g alakohta: Kun otetaan huomioon LIFE-tuen pakostakin rajalliset varat, katsottiin tarpeelliseksi säilyttää ympäristön kannalta tyydyttävää kustannus-hyötysuhdetta koskeva perustelu sellaisena kuin se on jo LIFE II-tuessa - 6 kohdan h alakohta: Komission muutetussa ehdotuksessa esittämä sanamuoto 6 kohdan g alakohtaan sekoittaa kestävän kehityksen ja työpaikkojen luomisen ja tekee työpaikkojen luomisedellytyksestä hankkeiden valintaperusteen, kun LIFE-tuen tarkoitus liittyy ympäristöön, ja erityisiä työllisyysasioita koskevia välineitä on olemassa. Näin ollen neuvosto katsoi paremmaksi säilyttää sellaisen sanamuodon, joka on lähempänä parlamentin tarkistuksessaan 45 ehdottamaa sanamuotoa, kiinnittämällä huomiota hanke-ehdotusten työllisyysvaikutuksiin tekemättä tästä kuitenkaan valintaperustetta (ks. myös johdanto-osan 13 kappale) - johdanto-osan 12 kappale: Euroopan parlamentin ja neuvoston päätöksen N:o 2179/98/EY useiden määräysten hengen mukaisesti tässä johdanto-osan kappaleessa kiinnitetään huomiota pienille ja keskisuurille yrityksille annettavaan etusijaan - 8 kohta: Sanamuotoa on muutettu, jotta kävisi ilmi, että valmistelevista hankkeista ja kokemusten vaihtoa koskevista liitännäistoimenpiteistä kuullaan asianomaista komiteaa ja että jäsenvaltiot voivat esittää valmistelevia hankkeita koskevia ehdotuksia. 5 artikla - 1 kohta: Sanamuotoa on muutettu, jotta toisaalta varmistetaan olevan selvää, että Kypros kuuluu mukaan, ja jotta toisaalta ei synny päällekkäisyyttä 6 artiklan kanssa (ks. myös 6 artiklan 7 kohdan toinen virke) - 7 kohta: Luonnonsuojelua koskevien hankkeiden arvioimiseksi tarvittavan erityisasiantuntemuksen vuoksi määrättiin "luontotyyppidirektiivin" (92/43/ETY) nojalla perustetun komitean kuuleminen. 8 artikla - 1 kohta: Parlamentin tavoin (tarkistus 46) neuvosto on ilmoittanut rahoitustuen ohjeellisen määrän, samalla tapaa kuin LIFE II -tuessa, 6 päivänä toukokuuta 1999 tehdyn toimielinten välisen sopimuksen mukaisesti (ks. myös johdanto-osan 21 kappale). Neuvosto katsoi kuitenkin, etteivät rahoitusnäkymät mahdollista komission ehdottaman määrän eli 613 miljoonan euron ylittämistä - 2 kohta: Neuvosto ei hyväksynyt liitännäistoimenpiteiden rahoitusta koskevaa tarkistusta 34, joka tuntui turhalta kolmannen kohdan toisen alakohdan yhteydessä, jonka mukaan nämä toimenpiteet oli jo sisällytetty käytettävissä oleviin kokonaismäärärahoihin. 9 artikla Erityisesti tuensaajan jäsenvaltiota koskevia raportointivelvoitteita on tarkennettu. Neuvosto ei hyväksynyt tarkistuksen 35 toista osaa, joka koski "mahdollisiin ongelmiin" liittyviä indikaattoreita, koska ei ole tiedossa, mitä tällaiset indikaattorit voisivat olla käytännössä, ja totesi, että komissiolla on vapaat kädet sisällyttää asianmukaisilta näyttäviä indikaattoreita hankkeiden hyväksymispäätöksiin tai urakkasopimuksiin tai tuensaajan kanssa tehtäviin sopimuksiin. 11 artikla Neuvosto on säilyttänyt komission ehdottaman, jo LIFE II -tuen yhteydessä perustetun sääntelykomitean; sitä koskeva menettely on saatettu yhdenmukaiseksi neuvoston kesäkuussa 1999 tekemän komitologiapäätöksen kanssa, ja neuvostolle asian ratkaisemiseksi annettua aikaa on pidennetty kolmeen kuukauteen. 12 artikla Komission Euroopan parlamenttia ja neuvostoa varten laatiman kertomuksen antamispäivämäärää sekä parlamentin ja neuvoston päätöksentekopäivämäärää on aikaistettu, jotta helpotettaisiin hankkeiden valmistelua ja valintaa kolmannen ja neljännen vaiheen välisen siirtymävuoden aikana puuttumatta LIFE-tuen neljännen vaiheen mahdolliseen alkamiseen. (1) EYVL C 15, 20.1.1999, s. 4. (2) EYVL C 219, 30.7.1999, s. 265. (3) EYVL C ... (4) EYVL C 209, 22.7.1999, s. 14. (5) EYVL C ...